paragraph_text: Demis Nikolaidis (grč. Ντέμης Νικολαΐδης) (Gießen, Njemačka, 17. rujna 1973.) je bivši grčki nogometaš i predsjednik atenskog AEK-a. Smatra se jednim od najboljih grčkih nogometaša ikad. Rođen je u Gießenu u tadašnjoj Zapadnoj Njemačkoj dok je djetinjstvo i mladost proveo u gradu Aleksandropoli na sjeveroistoku Grčke. Igrao je na poziciji napadača te je stekao reputaciju "rođenog strijelca". Iako nizak, bio je poznat po brzini, snazi i tehnici zbog čega među grčkim nogometašima uživa veliki ugled.